Versindaba » Blog Archive Jacobus van der Riet. 'n Nuwe naam vir Stellenbosch? : Versindaba
Saturday, June 6th, 2015 | Binneblik.
7 Kommentare op "Jacobus van der Riet. 'n Nuwe naam vir Stellenbosch?"
Jacobus, geniet ek nou jou dorpname storie so vroeg op 'n koue Sondagoggend! Ek hou veral van Kaapstad (wat wel 'n baie sinvolle naam is so met le cap/kop/punt/ens.) as Hoerikwaggo – 'n soort mens (wat van die vroegste professies beoefen het) cum 'n soort dier (uitgestorwe perdagtige soogdier, Equus (Hippotigris) quagga [quagga] (fam. Equidae), die egte kwagga, wat tot ong. 1870 in Kaapl. en die O.V.S. voorgekom het, wat van die kop tot 'n entjie agter die skouers vertikaal gestreep was, met die res van die lyf donker- tot vosbruin en met die pens en bene wit; wildeperd (verouderd), aldus die WAT) van Afrika! Die hele wêreld sou dan ook kon deel, geforseer word om te deel, in die geding oor name (en by implikasie monumente, en dus ook die skryf van geskiedenis in die algemeen) hier in Suid-Afrika! Ek begin al hoe meer dink meer Suid-Afrikaners moet net Nietzsche se Zarathustra (wat 'n naam!) lees, want dan sal hulle iets verstaan van die "Groot Gesondheid" wat mens nodig het om op hierdie fenomenale stuk grond te oor-leef. Hie-ha! Laat ons die name in ons land lekker in ons monde rondrol!
June 9th, 2015 at 13:10
Kobus, nou trek my kiewe sommer op 'n knop met al die plekname wat jy so wil verander! Ek kan nog steeds bv nie gewoond raak dat my Warmbad (en jeugdorp), skielik Bela Bela geword het nie. 'n Naam het mos 'n gesig en lyflikheid in die geheue. Seg ek Warmbad, dan sien ek die strate, die berge, die watervalle, die windpompe, die swembaddens, die bekende huise en skole, die winkels… Alles, plus die mense, die stories en gebeure uit 'n sekere tyd. Bela Bela klink miskien mooi. Dis al. Dit beteken vir my… niks. 🙂 Maar jy het 'n paar goeie voorstelle. Ek sou veral al die ch's wil uitgooi. Stellenbosch kan maar Stellenbos word.
June 9th, 2015 at 17:13
Wat van Skelmbos ipv Stelenbosch?
June 9th, 2015 at 20:49
Ja, Leon, nog beter. Hoewel, hier is mos nie eintlik skelms nie, of hoe?
June 10th, 2015 at 14:22
Die oorspronklike spelling is eintlik 'Skellumbos'. Mens wil darem nie die eerbiedwaardigheid van gesalfdes aantas nie. En siende Engels nou die verstektaal word daar (in die naam van Swart Bevryding) sal dit seker uitgespreek word as Ske-LUM-boos.
June 11th, 2015 at 09:09
Dankie, almal, ek dink ons vorder, maar miskien moet ons verder dink. Wat van Plankenbrug n.a.v. die riviertjie wat deur die dorp loop? Daar is iets filosofies aan daardie naam, wat 'n mens herinner aan die onsekerheid en voorlopigheid van menslike strukture, wat goed pas by 'n universiteitsdorp. Of La Colline, n.a.v. die fraai woonbuurt wat so vanaf sy heuwel uitkyk op die dorp? 'n Franse naam is mos per definisie spoggerig, nie waar nie?
Destyds is altyd beweer dat Stellenbosch staan vir 'n idee (wat die idee was is nooit uitgespel nie – dalk was dit die idee dat die dorp vir die idee staan dat vir 'n idee staan ens.ens.) Wat ons natuurlik aan Plato laat dink en ook aan Athene. Word die dorp dan nie ook die Athene-van-die-Suide genoem nie? Effe lomp, ja, maar in Frans kan dit Athenes du Sud word (verskoon my Frans en korrigeer asb.)wat m.i. mooi op die oor val.